Diari Oficial de la Generalitat Valenciana


Sumari del DOGV 7858, del 25-08-2016 (2016/6712)

ORDRE 25/2016, de 8 d'agost, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua, per la qual s'aproven les bases reguladores de les subvencions destinades al foment de races autòctones en perill d'extinció i es convoquen per a l'exercici 2014.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/08/08/25/dof/vci/html**

### Dades del document

Número de DOGV
:   7858

Data del DOGV
:   25-08-2016

Secció del DOGV
:   I. DISPOSICIONS GENERALS

Número del document
:   2016/6712


Data del document
:   08-08-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

ORDRE 25/2016, de 8 d'agost, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua, per la qual s'aproven les bases reguladores de les subvencions destinades al foment de races autòctones en perill d'extinció i es convoquen per a l'exercici 2014. [2016/6712]  
PREÀMBUL  
  
L'Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua, per la qual s'aproven les bases reguladores de les subvencions destinades al foment de races autòctones en perill d'extinció i es convoquen per a l'exercici 2014 transposa a la normativa autonòmica el Reial Decret 1625/2011, de 14 de novembre, pel qual s'estableixen les bases reguladores de les subvencions destinades al foment de les races autòctones, es pretén garantir la continuïtat del progrés i consolidació d'aquelles races ramaderes autòctones que han deixat de reunir els requisits que les qualificaven com en perill d'extinció, a causa dels bons resultats obtinguts des que es van iniciar aquestes ajudes, evitant així que retornen a la situació inicial, contribuint així a la consolidació del nostre patrimoni zoogenètic. Aquesta normativa posseeix caràcter bàsic per això establix les línies fonamentals d'actuació a nivell estatal.  
Per mitjà del Reial Decret 181/2015, de 13 de març, pel qual es modifica el Reial Decret 1625/2011, de 14 de novembre, pel qual s'estableixen les bases reguladores de les subvencions destinades al foment de les races autòctones espanyoles, va adaptar l'esmentada regulació a les noves normes de la Unió Europea en matèria d'ajudes al sector agrari, en concret al Reglament (UE) núm. 702/2014, de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea, que ha derogat i substituït el Reglament (CE) núm. 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles i pel qual es modifica el Reglament (CE) núm. 70/2001, el qual constituïa el marc normatiu en què s'inseria la compatibilitat amb el dret de la Unió Europea de les ajudes regulades en el Reial Decret 1625/2011, de 14 de novembre. Aquest règim d'ajuda ha sigut comunicat pel Ministeri d'Agricultura, Alimentació i Medi Ambient amb el número SA.40221 fins al 31.12.2020.  
  
Així mateix, cal afegir que si bé amb aquesta ordre es pretén adaptar-la a la normativa europea i nacional mencionada en el paràgraf anterior en els aspectes que s'arrepleguen en el consegüent annex únic, les bases reguladores i el procediment de concessió s'arrepleguen en l'Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua.  
Així doncs, segons s'estableix en l'article 4.2 del Reial Decret 1625/2011, de 14 de novembre, les sol·licituds d'ajudes es presentaran davant de l'autoritat competent de la comunitat autònoma que haja atorgat el reconeixement oficial a l'entitat sol·licitant per a la gestió del Llibre Genealògic de la raça de què es tracte.  
  
En l'actualitat i segons el Reial Decret 2129/2008, de 26 de desembre, s'actualitza el Catàleg Oficial de Races de Bestiar d'Espanya, es cataloga en el seu annex com a raça autòctona de protecció especial en perill d'extinció l'ovella Guirra i la gallina Valenciana de Chulilla.  
Així doncs, tenint en compte que s'han obtingut els diversos informes del director general d'Agricultura, Ramaderia i Pesca de necessitat i oportunitat, d'elegibilitat i de no subjecció a la política de competència de la UE, així com el de la directora general de Finançament i Fons Europeus en referència a la compatibilitat de l'ajuda i havent portat el tràmit d'audiència a les entitats representatives dels interessos del sector.  
Segons el que disposa l'article 2.5 de la Llei 10/1994, de 19 de desembre, de la Generalitat, i conforme amb el dictamen favorable 388/2016 del Consell Jurídic Consultiu de data 21 de juliol de 2016.  
Per tot això, d'acord amb la Llei 38/2003, de 17 de novembre, General de Subvencions, com a norma de caràcter bàsic que regula esta matèria, així com el que disposa l'article 165 de la Llei 1/2015, de 6 de febrer de la Generalitat, d'Hisenda Pública, del Sector Públic de la Generalitat i de Subvencions, i a proposta del director general de Producció Agrària, Ramaderia i Pesca en l'exercici de les competències que tinc atribuïdes, en virtut dels articles 28.e, 32.4 i 37 de la Llei 5/1983, de 30 de desembre, del Consell pels quals s'atribueix la potestat reglamentària  
  
  
ORDENE  
  
Article únic. Modificació de l'Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua  
Es modifica l'Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua, per la qual s'aproven les bases reguladores de les subvencions destinades al foment de races autòctones en perill d'extinció i es convoquen per a l'exercici 2014, destinades a les organitzacions o associacions de ramaders reconegudes per la Comunitat Valenciana, pel que fa a finalitat de l'ajuda, a l'IVA en les activitats subvencionables, a determinats requisits i obligacions dels beneficiaris així com als límits, quantia i criteris per a la subvenció que es troben descrits en l'annex I.  
  
  
  
DISPOSICIONS FINALS  
  
Primera. Delegació de competències  
Es delega en el director general competent en matèria de ramaderia la concessió i denegació de les ajudes previstes en aquesta ordre, així com dictar les disposicions necessàries per al desplegament i compliment d'aquesta ordre.  
  
Segona. Entrada en vigor  
La present norma entrarà en vigor l'endemà de la publicació en el Diari Oficial de la Generalitat Valenciana.  
  
València, 8 d'agost de 2016  
  
La consellera d'Agricultura, Medi Ambient,  
Canvi Climàtic i Desenvolupament Rural  
ELENA CEBRIÁN CALVO  
  
  
  
ANNEX ÚNIC  
Modificació de l'Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua, per la qual s'aproven les bases reguladores de les subvencions destinades al foment de races autòctones en perill d'extinció i es convoquen per a l'exercici 2014  
  
U. En l'apartat primer «Objecte de l'ajuda» s'afig un nou paràgraf amb el contingut següent:  
«Aquestes ajudes s'ajusten al que disposa el Reglament (UE) núm. 702/2014, de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea, publicat en el Diario Oficial de la Unión Europea núm. 193, d'1 de juliol de 2014, pàgines 1 a 75, i estaran vigents fins al 31 de desembre de 2020.»  
  
A més, en compliment de l'article 9, apartats 2 i 4, de l'esmentat Reglament (UE) núm. 702/2014, es donarà publicitat als imports individuals concedits per mitjà de la seua publicació en Diari Oficial de la Comunitat Valenciana.  
  
Dos. S'afig un apartat c en l'apartat segon, «Activitats subvencionables» amb el contingut següent:  
«c. L'Impost sobre el Valor Afegit (IVA) no serà subvencionable, excepte quan no siga recuperable per al beneficiari.»  
  
Tres. El contingut de l'apartat tercer «Requisits i obligacions dels beneficiaris» queda redactat en els termes següents:  
Podran acollir-se a les ajudes a què es refereix l'article anterior, les organitzacions o associacions de ramaders reconegudes per la Comunitat Valenciana que complisquen els requisits següents:  
a) No tindre ànim de lucre.  
b) Estar oficialment reconegudes per a la gestió del Llibre o Llibres Genealògics de la raça o races autòctones espanyoles, per la comunitat autònoma corresponent.  
c) En el cas que hi haja diverses associacions reconegudes per a una mateixa raça, ja siga en la mateixa comunitat autònoma o en distintes comunitats autònomes, hauran d'estar integrades en una única associació de segon grau, segons estableix l'article 13.1 del Reial Decret 2129/2008, de 26 de desembre, pel qual s'estableix el Programa nacional de conservació, millora i foment de les races ramaderes, per a poder accedir a aquestes ajudes, i haurà de ser l'associació de segon grau esmentada la sol·licitant de les ajudes.  
d) Complir els requisits exigits pels articles 13.2 i 13.3 de la Llei 38/2003, de 17 de novembre, General de Subvencions.  
e) Complir les obligacions previstes en l'article 11 del Reial Decret 2129/2008, de 26 de desembre, pel qual s'estableix el programa nacional de conservació, millora i foment de les races ramaderes.  
  
f) Tindre la condició de PIME d'acord amb el que estableix l'article 2.2 i annex 1 del Reglament (UE) núm. 702/2014, de la Comissió, de 25 de juny de 2014.  
g) No tindre la consideració d'empresa en crisi, d'acord amb l'article 2.14 del Reglament (UE) núm. 702/2014, de la Comissió, de 25 de juny de 2014, i segons es defineix l'empresa en crisi en les directrius comunitàries sobre ajudes estatals de salvament i de reestructuració d'empreses en crisi, d'acord amb les directrius sobre ajudes estatals de salvament i de reestructuració d'empreses no financeres en crisi (Comunicació 2014/C 249/01, de la Comissió, de 31.07.2014).  
  
h) No estar subjectes a una ordre de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat interior.  
Així mateix, els requisits previstos en les lletres d), f), g) i h, també hauran de ser complits per les explotacions ramaderes en què es duguen a terme les activitats subvencionables.»  
  
Quatre. Es modifica el paràgraf segon de l'apartat 1 de l'apartat sisé «Quantia i criteris per a la concessió de les ajudes» que queda redactat en els termes següents:  
«La quantia de la subvenció no podrà superar el cost total de l'activitat objecte de la subvenció, ni els límits establits en les lletres a) i b) de l'apartat 1 de l'article 27 del Reglament (UE) núm. 702/2014 de la Comissió de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea respecte a les ajudes estatals per a les xicotetes i mitjanes empreses dedicades a la producció de productes agrícoles i pel qual es modifica el Reglament (CE) núm. 70/2001, així com ni les següents quanties i percentatges màxims estimats per a les subvencions:  
  
a) ajudes de fins a un 100 % de les despeses administratives de creació i manteniment de llibres genealògics;  
b) ajudes de fins a un 70 % dels costos de les proves realitzades per tercers o en nom d'ells per a determinar la qualitat genètica o el rendiment del bestiar, exceptuant els controls realitzats pel propietari del bestiar i els controls de rutina de la qualitat de la llet;»


Còpia Permalink ELI